Germaniya Futbol federatsiyasi o‘z saytida UYeFA bosh kotibi Janni Infantinoni FIFA prezidentligi uchun saylovda qo‘llab-quvvatlashi haqida ma’lum qildi. Bu qaror nemislarning futbol federatsiyasi tarkibidagi barcha a’zolar tomonidan ma’qullangan. Saylovda Germaniya nomidan federatsiya vitse-prezidenti Raynxard Rauball ishtirok etadi. FIFAning yangi prezidentini aniqlash uchun saylov Tsyurix shahrida 26 fevral kuni o‘tkaziladi. Eslatib o‘tamiz, FIFA prezidentligi uchun Infantinodan tashqari shayx Salmon ibn Ibrohim Al-Xalifa, Iordaniya shahzodasi Ali bin Al-Husayn, FIFAning sobiq bosh kotibi Jyerom Shampan va janubiy afrikalik millioner Tokio Seksvale kurash olib borishmoqda.